rejauldu/bengali-wikipedia huggingface dataset:
অনুমহাপ্রভু মন্দির নবদ্বীপের মনিপুর রাজবাড়ির মন্দির। মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। মন্দিরটি নবদ্বীপ শহরের দক্ষিণে মনিপুর রাজবাড়ীতে অবস্থিত।   ইতিহাস  অনু মহাপ্রভু মন্দিরের প্রাচীন মূর্তিটি ১৭৯৮ খ্রিষ্টাব্দে মনিপুর রাজ ভাগ্যচন্দ্র নবদ্বীপে নিয়ে এসেছিলেন। মহারাজ চৌরজিৎ সিংহ ১৮১৩ খ্রিষ্টাব্দে এখানে একটি মন্দির নির্মাণ করেন। ১৩২৭ বঙ্গাব্দ এই নির্মিত হয়। তখন একটি সমতল ছাদের মন্দির তৈরি করা হয়। ১৯৭২ খ্রিষ্টাব্দে মন্দিরের চূড়া ও শিখর নির্মাণ হয়।   বিগ্রহ  থাম্ব|কাঁঠাল কাঠ নির্মিত অনুমহাপ্রভু বিগ্রহ মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। কাঁঠাল কাঠ নির্মিত অপরূপ এই অনুমহাপ্রভুর মূর্তির নির্মাণ শৈলীতে মণিপুরী শৈলীর প্রভাব সুস্পষ্ট।  এছাড়াও অষ্টাদশ শতাব্দীতে মণিপুররাজ ভাগ্যচন্দ্রের শাসনামলে তার কন্যা বিম্বাবতী দেবীর বিশেষ উদ্যোগে সিলেটে রাসেশ্বরী পালার সূচনা করেন।   রথযাত্রা  নবদ্বীপের মণিপুর রাজবাড়ির রথ প্রায় তিন শতাব্দী ধরে পালন হচ্ছে। মণিপুররাজ ভাগ্যচন্দ্র সিংহ ১৭৯৭ সালে নবদ্বীপে আসেন । তার কন্যা বিম্বাবতী মঞ্জরি মহাপ্রভু দর্শনের স্বপ্নাদেশ পেয়েছিলেন। এরপর রাজা ভাগ্যচন্দ্রের মৃত্যুর পর কুমার চৌরজি সিংহ বোন বিম্বাবতী মঞ্জরীর ইচ্ছানুসারে নবদ্বীপে বসতি স্থাপন করেন। তারপর ১৮০৫ থেকে নবদ্বীপে মণিপুর রাজবাড়ির রথের সূচনা হয়। রাজবাড়ির চারটি মন্দির ঘুরে রথ পুনরায় রাজবাড়িতেই ফিরে আসে। মাসির বাড়ির প্রথা এখানে নেই। তবে উল্টোরথ পর্যন্ত প্রতি সন্ধ্যায় উৎসব হয়। মণিপুরী নাচের সঙ্গে জয়দেবের পদ গেয়ে জগন্নাথের সন্ধ্যারতি এই রথযাত্রার স্বতন্ত্র ঐতিহ্য।  নবদ্বীপ তথা নদিয়ার অন্যতম প্রাচীন এই রথযাত্রা প্রসঙ্গে গবেষক প্রবীর ভট্টাচার্য বলেন,   মণিপুরের রাজবাড়ির রথ প্রথা প্রকরণে উল্লেখযোগ্য স্বতন্ত্রের অধিকারী। একমাত্র মণিপুরের রথেই জগন্নাথদেব একমাত্র আরোহী। রথ থেকে উল্টোরথ প্রতিদিন রাত্রে জগন্নাথদেবের সামনে কবি জয়দেবের দশাবতার স্তোত্র গাওয়া হয়। মণিপুরের রথে জগন্নাথদেব একা হওয়ার একটি জনশ্রুতি আছে। প্রবীরবাবু বলেন,   মণিপুর রথের আরও একটি বৈশিষ্ট্য হলো এই রথ যাত্রাপথে বিভিন্ন ভক্তের বাড়িতে থামে এবং সেই বাড়ির তরফ থেকে জগন্নাথকে আরতি করা হয় এবং তার ভোগ দেওয়া হয়।   তথ্যসূত্র   বিষয়শ্রেণী:নবদ্বীপ বিষয়শ্রেণী:নদিয়া জেলার হিন্দু মন্দির বিষয়শ্রেণী:১৯শ শতাব্দীর হিন্দু মন্দির
বিক্রম বেদ হলো ভারতীয় হিন্দি-ভাষার একটি নিও-নয়ার অ্যাকশন থ্রিলার ফিল্ম যা নীরজ পান্ডের চিত্রনাট্য থেকে পুষ্কর-গায়ত্রী দ্বারা রচিত এবং পরিচালিত। একই নামের পরিচালকদের ২০১৭ সালের তামিল চলচ্চিত্রের রিমেক, এটি টি-সিরিজের সহযোগিতায় য়ণোট স্টুডিও, প্ল্যান সি স্টুডিও এবং রিলায়েন্স এন্টারটেইনমেন্ট দ্বারা প্রযোজনা করা হয়েছে। এই ছবিতে প্রধান চরিত্রে অভিনয় করেছেন সাইফ আলী খান এবং হৃতিক রোশন।  চলচ্চিত্রটি ৩০ সেপ্টেম্বর ২০২২-এ মুক্তি পায়।   অভিনয়ে    সাইফ আলি খান বিক্রম হিসেবে  হৃতিক রোশন বেদ হিসেবে   রাধিকা আপ্তে প্রিয়া হিসেবে   রোহিত সরফ বেদের  ভাই   যোগিতা বিহানি ছন্দা চরিত্রে   শারিব হাশমি বাবলু চরিত্রে   তথ্যসূত্র   বিষয়শ্রেণী:ভারতীয় চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:২০২০-এর দশকের অ্যাকশন চলচ্চিত্র বিষয়শ্রেণী:২০২০-এর দশকের চলচ্চিত্র বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:২০২২-এর অ্যাকশন থ্রিলার চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র বিষয়শ্রেণী:বিশাল-শেখর সুরারোপিত চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র বিষয়শ্রেণী:স্যাম সি. এস. সুরারোপিত চলচ্চিত্র বিষয়শ্রেণী:ভারতীয় নব্য-নোয়ার চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  রিয়াজ (আলাপ) ১৪:৪৬, ২০ মে ২০২৩ (ইউটিসি) ২০১৬-১৭ আয়ারল্যান্ড ক্রিকেট দলের সংযুক্ত আরব আমিরাত সফর   – (অপসারণের প্রস্তাবনা দেখুনলগ দেখুন) () পুরো নিবন্ধটিই ইংরেজি ভাষায় লেখা, পরীক্ষামূলক পাতা মোঃ মারুফ হাসান (আলাপ) ১২:৫০, ২০ মে ২০২৩ (ইউটিসি)  দ্রুত মুছুন। বাংলা ভাষায় লিখিত নয় —শাকিল (আলাপ · অবদান) ১২:৫২, ২০ মে ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লেনার্ড ম্যাক্স এডলম্যান(জন্ম ডিসেম্বর ৩১, ১৯৪৫) হলেন একজন তাত্ত্বিক কম্পিউটার বিজ্ঞানী এবং দক্ষিণ ক্যালিফোর্নিয়া বিশ্ববিদ্যালয়ের কম্পিউটার বিজ্ঞান ও আণবিক জীববিজ্ঞানের অধ্যাপক। ১৯৭৭ সালে উদ্ভাবিত আরএসএ (রিভেস্ট-শামির-এডলম্যান) ক্রিপ্টোব্যবস্থার এবং ডিএনএ কম্পিউটিং-এর সহ-উদ্ভাবক হিসাবে তিনি বিখ্যাত হয়ে আছেন। নিরাপত্তা ব্যবস্থাগুলোতে (এমনকি ডিজিটাল স্বাক্ষরেও) আরএসএ ব্যাপকভাবে ব্যবহৃত হয়ে আসছে।   জীবনী  ক্যালিফোর্নিয়ায় জন্মগ্রহণ করা এডলম্যান বেড়ে উঠেছেন স্যান ফ্রানসিসকোতে। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৮ সালে গণিতে বিএ এবং ১৯৭৬ সালে ইলেক্ট্রিক্যাল ইঞ্জিনিয়ারিং অ্যান্ড কম্পিউটার সায়েন্স বিষয়ে ম্যানুয়েল ব্লাম এর তত্ত্বাবধানে পিএইচডি ডিগ্রী অর্জন করেন।   ১৯৯৪ সালে তার Molecular Computation of Solutions To Combinatorial Problems শীর্ষক গবেষণাপত্রে, তিনি কম্পিউটিং ব্যবস্থা হিসাবে ডিএনএ'র পরীক্ষামূলক ব্যবহারগুলি বর্ণনা করেছেন। এতে তিনি হ্যামিলটনীয় গ্রাফ জাতীয় সাত-নোডের একটি সমস্যার সমাধান করেন। এই সমস্যাটি ভাসমান বিক্রয়কারী সমস্যার মত একটি এনপি-সম্পূর্ণ সমস্যা। সাত-নোডের এই সমস্যাটির সমাধান মামুলি হলেও তার এই গবেষণাপত্রেই সর্বপ্রথম অ্যালগোরিদমের কম্পিউটিং-এ ডিএনএ কম্পিউটিং ব্যবহার করা হয়। এটা দেখান হয়েছে যে, আরো বেশক'টি বড়মাত্রার কম্বিনেটোরিয়াল সমস্যার সমাধানে ডিএনএ কম্পিউটিং এর সম্ভাবনা রয়েছে।  আরএসএ ক্রিপ্টো-ব্যবস্থার উদ্ভাবণে তার অবদানের স্বীকৃতিস্বরূপ তাকে রন রিভেস্ট এবং আদি শামির'র সাথে ২০০২ সালে কম্পিউটার বিজ্ঞানের নোবেল পুরস্কার হিসাবে পরিচিত এসিএম টুরিং পুরস্কারে ভূষিত করা হয়।   ফ্রেড কোহেন তার ১৯৮৪ সালের এক্সপেরিমেন্টস উইথ কম্পিউটার ভাইরাসেস শীর্ষক গবেষণাপত্রে এডলম্যানকে ভাইরাস শব্দটির জনক হিসাবে আখ্যায়িত করেছেন।  এডলম্যান স্নিকারস নামক চলচ্চিত্রের গণিতবিষয়ক পরামর্শদাতার দায়িত্ব পালন করেন।  তার রয়েছে তিনটি সন্তান- জেনিফার (জন্ম ১৯৮০) স্টেফানি (জন্ম ১৯৮৪) এবং লিন্ডসি (জন্ম ১৯৮৭)।  আরও দেখুন   বিখ্যাত প্রোগ্রামারদের তালিকা  ক্রিপ্টোবিদ্যার গুরুত্বপূর্ণ প্রকাশনাবলী   তথ্যসূত্র    বহিঃসংযোগ   এডলম্যানের মুখ্যপাতা   টুরিং পুরস্কারের উদ্ধৃতি  স্নিকারস চলচ্চিত্রের গণিতবিষয়ক পরামর্শদাতা  বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:১৯৪৫-এ জন্ম বিষয়শ্রেণী:ইউনিভার্সিটি অব সাউদার্ন ক্যালিফোর্নিয়ার শিক্ষক বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:মার্কিন বিজ্ঞান লেখক বিষয়শ্রেণী:বেলারুশীয় ইহুদি বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:টুরিং পুরস্কার বিজয়ী বিষয়শ্রেণী:সান ফ্রান্সিস্কোর লেখক বিষয়শ্রেণী:ইহুদি বিজ্ঞানী বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
thumb|280px|২০১৬ গ্রীষ্মকালীন অলিম্পিকের উদ্বোধনী অনুষ্ঠানে বাংলাদেশ ২০১৬ গ্রীষ্মকালীন অলিম্পিক গেমসে বাংলাদেশ পূর্ব ঘোষিত ক্রীড়াসূচী মোতাবেক ৫ - ২১ আগস্ট, ২০১৬ তারিখে ব্রাজিলের রিও দি জেনেরিওতে অনুষ্ঠিত অলিম্পিক গেমসে ৫টি বিভাগে ৭ জন ক্রীড়াবিদ প্রেরণ করে। এটি হল গ্রীষ্মকালীন অলিম্পিকে বাংলাদেশের নবম অংশগ্রহণ।  ২০১৬ রিও গেমসে উদ্বোধনী অনুষ্ঠানে বাংলাদেশের পতাকা বহন করেন গলফার সিদ্দিকুর রহমান।   তীরন্দাজী   ট্রাইপার্টাইট কমিশনের আমন্ত্রণে বাংলাদেশের একজন নারী তীরন্দাজ অলিম্পিক গেমসে অংশগ্রহণের সুযোগ পায়।  খেলোয়াড় ইভেন্ট র্যাঙ্কিং রাউন্ড ৬৪ জনের স্তর৩২ জনের স্তর১৬ জনের স্তরকোয়ার্টার ফাইনাল সেমিফাইনাল ফাইনাল / স্কোর ফলপ্রতিপক্ষের স্কোরপ্রতিপক্ষের স্কোরপ্রতিপক্ষের স্কোরপ্রতিপক্ষের স্কোরপ্রতিপক্ষের স্কোরপ্রতিপক্ষের স্কোরস্থান শ্যামলী রায়মহিলাদের ব্যক্তিগত৬০০৫৩হা ০–৬অগ্রসর হতে পারেননি   দৌড়বাজী    গলফ   বাংলাদেশের একজন গলফার অলিম্পিক গেমসে অংশগ্রহণ করে। ১১ জুলাই ২০১৬, আইজিএফ বিশ্ব র্যাঙ্কিং অনুযায়ী সিদ্দিকুর রহমান শীর্ষ ৬০ খেলোয়াড়ের সাথে সরাসরি প্রবেশ করে। সিদ্দিকুর রহমান অলিম্পিক গেমসে বাংলাদেশের প্রথম ক্রীড়াবিদ, যিনি ওয়াইল্ড কার্ড, ট্রাইপার্টাইট কমিশন বা সার্বজনীন আমন্ত্রণ নয় বরং যোগ্যতার ভিত্তিতে সরাসরি নির্বাচিত হয়েছেন।  খেলোয়াড় ইভেন্ট  রাউন্ড ১ রাউন্ড ২ রাউন্ড ৩ রাউন্ড ৪মোটস্কোর স্কোর স্কোর স্কোর স্কোর Parস্থান সিদ্দিকুর রহমানপুরুষদের ব্যক্তিগত   শ্যুটিং   বাংলাদেশের একজন শ্যুটার ট্রাইপার্টাইট কমিশনে আমন্ত্রণে অলিম্পিক গেমসে অংশগ্রহণ করে।  খেলোয়াড় ইভেন্ট বাছাইপর্ব ফাইনাল পয়েন্ট স্থান পয়েন্ট স্থান আব্দুল্লাহ হেল বাকী১০ মিটার এয়ার রাইফেল Qualification Legend: Q = Qualify for the next round; q = Qualify for the bronze medal (shotgun)   সাঁতার   বাংলাদেশ ফিনা থেকে সার্বজনীন আমন্ত্রণ পেয়ে দুইজন সাঁতারু অলিম্পিকে অংশগ্রহণ করে।  খেলোয়াড় ইভেন্ট হিটসেমিফাইনাল ফাইনাল সময় স্থান সময় স্থান সময় স্থান মাহফিজুর রহমান সাগরপুরুষদের ১০০ মিটার ফ্রিস্টাইল২৩.৯২৫৪অগ্রসর হতে পারেননিসোনিয়া আক্তারমহিলাদের ৫০ মিটার ফ্রিস্টাইল২৯.৯৯৬৯অগ্রসর হতে পারেননি   তথ্যসূত্র   বিষয়শ্রেণী:অলিম্পিকে বাংলাদেশ বিষয়শ্রেণী:২০১৬ গ্রীষ্মকালীন অলিম্পিকে দেশসমূহ বিষয়শ্রেণী:২০১৬-এ বাংলাদেশ বিষয়শ্রেণী:২০১৬-এ বাংলাদেশী ক্রীড়া বিষয়শ্রেণী:বছর অনুযায়ী গ্রীষ্মকালীন অলিম্পিকে বাংলাদেশ
৮ আগস্ট ২০২৩-এ গৌরব গগৈ লোকসভায় দ্বিতীয় মোদী মন্ত্রিসভার বিরুদ্ধে অনাস্থা প্রস্তাব উত্থাপন করেছিলেন। এটি মূলত প্রধানমন্ত্রী নরেন্দ্র মোদিকে মণিপুর সহিংসতার বিষয়ে কথা বলতে বাধ্য করার জন্য পরিচালিত হয়েছিল।  ৯ আগস্ট ২০২৩-এ বয়নাড়ুর লোকসভার সদস্য রাহুল গান্ধী মণিপুরের পরিস্থিতির সাথে সম্পর্কিত মণিপুরে তার যাত্রা এবং মণিপুরে যাত্রা সম্পর্কে বক্তব্য রাখেন। গান্ধীর বিরুদ্ধে অভিযোগ উত্থাপিত হয়েছিল যে গান্ধীকে কেন্দ্রীয় মন্ত্রী স্মৃতি ইরানির কাছে উড়ন্ত চুম্বন দিতে দেখা গেছে, যা ইরানি স্পিকারের সামনে আপত্তি জানিয়ে তার বিরুদ্ধে ব্যবস্থা নেওয়ার দাবি জানিয়ে একটি চিঠি লিখেছিলেন।  স্বরাষ্ট্রমন্ত্রী অমিত শাহ একই দিনে বক্তব্য রাখেন এবং সরকার ও মণিপুরের মুখ্যমন্ত্রী এন. বীরেন সিংকে রক্ষা করেন। শাহ আরও মৈতৈ এবং কুকি উভয় সম্প্রদায়কে সহিংসতা এড়াতে আবেদন করেছিলেন এবং বলেছিলেন যে, জাতিগত বিবাদ যা ১৫০ জনেরও বেশি নিহত হয়েছে, এটি কেবল আলোচনার মাধ্যমেই সমাধান করা যেতে পারে।  ১০ আগস্ট ২০২৩ তারিখে মোদী দুই ঘন্টা এবং চৌদ্দ মিনিটের জন্য একটি ভাষণ দিয়েছিলেন যা লোকসভার ইতিহাসে কোনও প্রধানমন্ত্রীর জন্য সবচেয়ে দীর্ঘতম ভাষণ। তিনি অতীতের পরিস্থিতি মোকাবেলায় পূর্ববর্তী কংগ্রেস সরকারের অক্ষমতার সমালোচনা করেন। প্রতিবাদ স্বরূপ ইন্ডিয়া জোটের নেতারা কক্ষ থেকে ওয়াক আউট করেন।   তথ্যসূত্র   বিষয়শ্রেণী:নরেন্দ্র মোদী প্রশাসন
থাম্ব|250px|এররাবরম ধ্বংসস্তুপের মধ্যে পাথর কেটে নির্মিত একটি জলাধার  এররাবরম গুহাসমূহ ভারতের অন্ধ্রপ্রদেশ রাজ্যে অবস্থিত বৌদ্ধ গুহা। এটি রাজামুন্দ্রি থেকে ৪৫ কিলোমিটার দূরে বিশাখাপত্তনম সড়কের উপর ইয়েলেরু নদীর তীরে ধনলা-ডিব্বা টিলায় অবস্থিত। এই গুহা থেকে প্রাপ্ত ধ্বংসাবশেষ থেকে প্রমাণিত হয়েছে যে, খ্রিস্টপূর্ব ১ম শতাব্দীতে এই গুহাগুলি খনন করা হয়েছিল। খ্রিস্টপূর্ব ১ম শতাব্দী থেকে খ্রিস্টীয় ২য় শতাব্দী পর্যন্ত এই স্থলটি ছিল উদীয়মান বৌদ্ধ ধর্মচর্চার কেন্দ্র।   তথ্যসূত্র   বিষয়শ্রেণী:অন্ধ্রপ্রদেশের প্রত্নস্থল বিষয়শ্রেণী:ভারতের স্তুপ বিষয়শ্রেণী:বৌদ্ধ তীর্থস্থান বিষয়শ্রেণী:বৌদ্ধ গুহাসমূহ বিষয়শ্রেণী:ভারতের বৌদ্ধমঠ বিষয়শ্রেণী:ভারতের প্রস্তরখোদিত স্থাপত্য বিষয়শ্রেণী:ভারতের ভূতপূর্ব জনবসতি অঞ্চলন বিষয়শ্রেণী:বৌদ্ধ সন্ন্যাস বিষয়শ্রেণী:বৌদ্ধ স্থাপত্য বিষয়শ্রেণী:ভারতীয় স্থাপত্য বিষয়শ্রেণী:স্থাপত্যশৈলী বিষয়শ্রেণী:ভারতের চিত্রলিপি সম্বলিত গুহা বিষয়শ্রেণী:অন্ধ্রপ্রদেশের গুহাসমূহ বিষয়শ্রেণী:অন্ধ্রপ্রদেশের বৌদ্ধ ধর্মস্থান বিষয়শ্রেণী:ভারতের বৌদ্ধ মঠ বিষয়শ্রেণী:ভারতের প্রাক্তন জনবহুল স্থান
গোলন্দাজ হলো ধ্রুব ব্যানার্জি পরিচালিত ২০২১ সালের মুক্তি পাওয়া ভারতীয় বাংলা প্রকাশিতব্য ক্রীড়া চলচ্চিত্র। এই সিনেমাটির প্রযোজনা করেছেন শ্রীকান্ত মোহতা ও মহেন্দ্র সোনি। ভারতীয় ফুটবলের আদিপুরুষ নগেন্দ্রপ্রসাদ সর্বাধিকারীর জীবন ও তদানীন্তন সময়ের ফুটবলচর্চা অবলম্বনে নির্মিত এই চলচ্চিত্রটির শ্রী ভেঙ্কটেশ ফিল্মসে ব্যানারে মুক্তি পেয়েছে। প্রধান চরিত্রে অভিনয় করেছেন দেব।  অভিনয়  দেব - নগেন্দ্রপ্রসাদ সর্বাধিকারী  অনির্বাণ ভট্টাচার্য - ভার্গব  ইশা সাহা - কমলিনী (নগেন্দ্রপ্রসাদের স্ত্রী)  শ্রীকান্ত আচার্য্য - সূর্যকুমার সর্বাধিকারী   ইন্দ্রাশিষ রায়  জন ভট্টাচার্য  জয়দীপ মুখোপাধ্যায়  উজান চ্যাটার্জি   আয় ছবিটি মুক্তির প্রথম সপ্তাহেই আয় ২ কোটিরও বেশি করে।  তথ্যসূত্র  বহিঃসংযোগ ইন্টারনেট মুভি ডাটাবেজে গোলন্দাজ  বিষয়শ্রেণী:২০২০-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:ভারতীয় জীবনীসংক্রান্ত নাট্য চলচ্চিত্র বিষয়শ্রেণী:২০২১-এর জীবনীমূলক নাট্য চলচ্চিত্র
অদম্য ২৪ বাংলাদেশের ঢাকা জেলার সাভার উপজেলার জাহাঙ্গীরনগর বিশ্ববিদ্যালয়ের ক্যাম্পাসে নির্মিত একটি স্মৃতিস্তম্ভ। এটি ছাত্র-জনতার অভ্যুত্থান চলাকালে নির্মিত জুলাই গণহত্যার সর্বপ্রথম স্মৃতিস্তম্ভ।   ইতিহাস  ২০ জুলাই ২০২৪ সালে কোটা সংস্কার আন্দোলন চলাকালে ঢাকার অদূরে কারফিউয়ের মাঝে বৈষম্যবিরোধী ছাত্র আন্দোলন বিকালে ঢাকা–আরিচা মহাসড়ক অবরোধ কার্যক্রম পরিচালনা করে। এরপর এক ঘন্টা পর জাহাঙ্গীরনগর বিশ্ববিদ্যালয়ের শিক্ষার্থীরা ক্যাম্পাসে প্রবেশ করে পুরোনো ফজিলাতুন্নেছা ছাত্রাবাসের সামনে জুলাই গণহত্যায় নিহতদের স্মরণে একটি স্মৃতিস্তম্ভ তৈরি করে। এর নাম দেওয়া হয়েছিল তখন "শহীদ স্মৃতিস্তম্ভ", যার নাম পরবর্তীতে পরিবর্তন করা হবে বলে জানা গিয়েছিল। তখন বৈষম্যবিরোধী ছাত্র আন্দোলনের জাহাঙ্গীরনগর বিশ্ববিদ্যালয় শাখার সমন্বয়ক আরিফ সোহেল এটিকে আন্দোলনের সর্বপ্রথম স্মৃতিস্তম্ভ বলেছিলেন। এরপর ২৩ অক্টোবর ২০২৪ সালে তথ্য ও সম্প্রচার উপদেষ্টা নাহিদ ইসলামের উপস্থিতিতে জাহাঙ্গীরনগর বিশ্ববিদ্যালয়ে এটি পুনর্নির্মাণের জন্য ভিত্তিপ্রস্তর উদ্বোধন করা হয়। ২৪ জুন ২০২৫ সালে সরকারের পক্ষ থেকে ছাত্র-জনতার অভ্যুত্থানের বর্ষপূর্তি উপলক্ষ্যে মাসব্যাপী কর্মসূচি ঘোষণা করা হয়, যার মধ্যে ২২ জুলাই ২০২৫ সালে নির্মাণাধীন স্মৃতিস্তম্ভটির উদ্বোধন অন্তর্ভুক্ত ছিল। ৩১ জুলাই ২০২৫ সালে স্মৃতিস্তম্ভটি উদ্বোধন করা হয়।   স্থাপত্য  এই স্মৃতিস্তম্ভের স্থপতি বিশ্ববিদ্যালয়ের চারুকলা বিভাগের শিক্ষার্থী মো. রাঈদ হোসেন। এতে প্রতিবাদের প্রতীক হিসেবে তিনটি অগ্নিশিখার আকার রয়েছে। তিনটির মধ্যে দুই প্রান্তের শিখাগুলো ২০২৪ সালের ছাত্র-জনতার অভ্যুত্থানের সাথে সংযোগ করতে ২৪ ডিগ্রি কোণে বাঁকানো অবস্থায় নির্মিত হয়েছে।   তথ্যসূত্র   বিষয়শ্রেণী:জাহাঙ্গীরনগর বিশ্ববিদ্যালয় বিষয়শ্রেণী:ছাত্র-জনতার অভ্যুত্থানের স্মৃতিস্তম্ভ ও স্মারক বিষয়শ্রেণী:২০২৫-এ বাংলাদেশে প্রতিষ্ঠিত
জন রিস (জন্ম মার্চ ১৯৫৭) একজন ব্রিটিশ শতকোটিপতি ব্যবসায়ী।   জীবনের প্রথমার্ধ  রিস ১৯৫৭ সালের মার্চ মাসে জন্মগ্রহণ করেন  তিনি বেডে স্কুল, সান্ডারল্যান্ডে (বর্তমানে সান্ডারল্যান্ড কলেজ) পড়াশোনা করেন এবং কুইন্স কলেজ, কেমব্রিজে অর্থনীতি অধ্যয়ন করেন।  'Cambridge University Tripos Results', Times, 23 June 1978, p. 6.   কর্মজীবন  ২০০০ সালে, রিস প্রাইসওয়াটারহাউসকুপারস এর একজন হিসাবরক্ষক এবং অংশীদার ছিলেন। তারপর তিনি রাসায়নিক সম্মিলিত কোম্পানি ইনওস- এ যোগদান করেন এবং এখন প্রধান আর্থিক কর্মকর্তা এবং অল্পকিছু শেয়ারহোল্ডার।   ২০২১ সালের মে মাসে, ফোর্বস অনুমান করেছে যে রিসের মোট সম্পত্তির মূল্য $৫.৭ বিলিয়ন হবে।    ব্যক্তিগত জীবন  রিস সুইজারল্যান্ডের বুগি-ভিলারসে থাকেন।    তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ শতকোটিপতি বিষয়শ্রেণী:সুইজারল্যান্ডে ব্রিটিশ প্রবাসী বিষয়শ্রেণী:কুইন্স কলেজ, কেমব্রিজের প্রাক্তন শিক্ষার্থী
স্তাদিও জুজেপ্পে মেয়াচ্চা যা সান সিরো হিসাবে পরিচিত, সান সিরো জেলা, মিলান ইতালিতে অবস্থিত একটি ফুটবল স্টেডিয়াম। এটি এসি মিলান এবং ফুটবল ক্লাব ইন্টারন্যাজিওন্যালে মিলানো, দুই দলেরই হোম গ্রাউন্ড। ৩ মার্চ ১৯৮০ সালেThe history of the San Siro stadium. AC Milan.com. (সংগৃহীত হয়েছে ২০১১/১০/১৮) স্টেডিয়ামের নাম ২ বারের বিশ্বকাপ জয়ী (১৯৩৪, ১৯৩৮), আন্তর্জাতিক এবং সংক্ষিপ্ত সময় মিলান হয়ে খেলা জুজেপ্পে মেয়াচ্চার সম্মানে নামে নামকরণ করা হয়। এটি উয়েফা পাঁচ তারকা স্টেডিয়াম ছিল, যা শ্রেণিবিন্যাসের একটি নতুন ব্যবস্থার কারণে বাতিল হয়ে যায়।   ইতিহাস  স্টেডিয়ামের নির্মাণ কাজ ১৯২৫ সালে মিলানের জেলা সান সিরোতে শুরু হয়, তখন এর নাম ছিল "নুউভ স্তাদিও কালচিস্তিকো সান সিরো" (সান সিরো নতুন ফুটবল স্টেডিয়াম)।''"Almanacco Illustrato del Milan", Panini, Modena (it.)   সঙ্গীত ইভেন্ট    তথ্যসূত্র   বিষয়শ্রেণী:ফুটবল মাঠ বিষয়শ্রেণী:সেরিয়ে আ-এর মাঠ বিষয়শ্রেণী:অলিম্পিক স্টেডিয়াম
কঙ্কাবতী দেবী (জন্ম: ১৯০৩ খ্রিষ্টাব্দ - মৃত্যু: ২১ জুন ১৯৩৯ খ্রিষ্টাব্দ) একজন গায়িকা এবং অভিনেত্রী ছিলেন। তিনিই প্রথম মহিলা স্নাতক যিনি বাংলা রঙ্গমঞ্চে অবতীর্ণ হন।    প্রথম জীবন  কঙ্কাবতী দেবীর জন্ম হয় বিহারের মজঃফরপুরে। পিতা গঙ্গাধরপ্রসাদ সাহু ছিলেন সঙ্গীতরসিক। বাড়ির পরিবেশের প্রভাবে ছোটবেলা থেকে সঙ্গীতের প্রতি কঙ্কাবতীর আকর্ষণ দেখা দেয়। বেথুন কলেজে বি এ পড়বার সময় তিনি রবীন্দ্রনাথের সংস্পর্শে আসেন এবং জোড়াসাঁকো ঠাকুরবাড়িতে তার সাথে 'গৃহপ্রবেশ' নাটকের মাসির ভূমিকায় অভিনয় করে খ্যাতি অর্জন করেন। এম এ পড়বার সময় অসুস্থতার জন্য পড়াশোনায় ছেদ পড়ে এবং রঙ্গমঞ্চে যোগদানের সিদ্ধান্ত করেন।   অভিনয় জীবন  শিশিরকুমার ভাদুড়ীর সাথে 'দিগ্বিজয়ী' নাটকে ভারত নারীর ভূমিকায় অভিনয় থেকে তার পেশাদারী অভিনয় জীবনের শুরু হয়। এরপর 'সীতা', 'যোগাযোগ', 'পল্লীসমাজ', 'টকী অফ টকীজ', 'চন্দ্রগুপ্ত' প্রভৃতি নাটকে শিশিরকুমারের সহঅভিনেত্রীরূপে অভিনয়জগতে খ্যাতি অর্জন করেন। ১৯৩০ খ্রীষ্টাব্দে শিশিরকুমারের দলের সাথে আমেরিকা যান। শিশিরকুমারের পরিচালিত কয়েকটি চলচ্চিত্রেও তিনি অভিনয় করেন।  'চাণক্য' চলচ্চিত্রটির কাজ সমাপ্ত হওয়ার আগেই ১৯৩৯ খ্রিষ্টাব্দের ২১ জুন কঙ্কাবতীর মৃত্যূ হয়।   তথ্যসূত্র    বহিঃসংযোগ    আইএমডিবি তে কঙ্কাবতীর জীবনী  বিষয়শ্রেণী:১৯০৩-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:বাঙালি অভিনেত্রী
১৯১৭ সালের ৩ জুন ইংল্যান্ডের লিডসে অনুষ্ঠিত লিডস কনভেনশনে কাউন্সিল অফ ওয়ার্কার্স অ্যান্ড সোলজারস ডেলিগেটস প্রতিষ্ঠিত হয়। প্রতিষ্ঠাতা সম্মেলনে ১,১৫০ জন প্রতিনিধি অংশগ্রহণ করেন। এটি রাশিয়ান ফেব্রুয়ারি বিপ্লবের ঘটনা দ্বারা অনুপ্রাণিত হয়েছিল।  রাশিয়ায় ফেব্রুয়ারি বিপ্লবের (৮-১২ মার্চ ১৯১৭) খবর ব্রিটিশ দ্বীপপুঞ্জে ছড়িয়ে পড়লে, এটি শ্রমিক আন্দোলনকে ইভেন্টটি উদযাপন করতে অনুপ্রাণিত করে। প্রথম ঘটনাটি ছিল ৩১ মার্চ লন্ডনের রয়্যাল অ্যালবার্ট হলে আয়োজিত একটি সভা। এতে ১০,০০০ জন উপস্থিত ছিলেন এবং আরও ৫,০০০ বাইরে ছিলেন, যাদের জন্য কোন জায়গা ছিল না।  লিডস কনভেনশন সংগঠনটি প্রতিষ্ঠা করে, যার সমর্থন ছিল ইন্ডিপেন্ডেন্ট লেবার পার্টি এবং ব্রিটিশ সোশ্যালিস্ট পার্টি উভয়ের। যাইহোক, কয়েক মাস পরে, বলশেভিক অক্টোবর বিপ্লব ঘটেছিল; অংশগ্রহণকারীদের এটির প্রতি ভিন্ন মনোভাব ছিল এবং কাউন্সিল ভেঙে পড়ে।   তথ্যসূত্র   বিষয়শ্রেণী:স্বতন্ত্র শ্রমিক দল বিষয়শ্রেণী:ব্রিটিশ সমাজতান্ত্রিক দল
পজনান () হল পোল্যান্ডের  একটি শহর যেটি পশ্চিম-মধ্য পোল্যান্ডের গ্রেটার পোল্যান্ড অঞ্চলের ওয়ার্টা নদীর তীরে অবস্থিত। এই শহরটি একটি গুরুত্বপূর্ণ সাংস্কৃতিক ও ব্যবসায়িক কেন্দ্র এবং পোল্যান্ডের সবচেয়ে জনবহুল অঞ্চলগুলির মধ্যে একটি যেখানে অনেক ঐতিহ্যবাহী আঞ্চলিক রীতিনীতি - কৃষ্টি রয়েছে, সেন্ট জনস মেলা, সেন্ট মার্টিনের প্রথাগত ক্রিসেন্ট এবং স্থানীয় উপভাষা। এর সবচেয়ে গুরুত্বপূর্ণ ঐতিহ্যবাহী স্থানগুলির মধ্যে রয়েছে রেনেসাঁ সময়ের পুরাতন শহর, টাউন হল এবং গোথিক ক্যাথেড্রাল। পজনান জনসংখ্যার দিক থেকে পোল্যান্ডে পঞ্চম বৃহত্তম শহর এবং দেশের প্রাচীন শহরগুলির মধ্যে একটি। ২০২১ সালের হিসাবে, এই শহরের জনসংখ্যা হল ৫,২৯,৪১০ জন, যেখানে পজনান মেট্রোপলিটান এলাকা ও কাউন্ট্রি এবং অন্যান্য কয়েকটি এলাকা মিলিয় ১.১ মিলিয়নেরও অধিক লোকের বসবাস। এটি মধ্যযুগের পোল্যান্ডের চারটি ঐতিহাসিক রাজধানীর একটি এবং গ্রেটার পোল্যান্ড অঞ্চলের প্রাচীন রাজধানী, বর্তমানে গ্রেটার পোল্যান্ড প্রদেশের প্রশাসনিক রাজধানী।   টীকাসমূহ    তথ্যসূত্র    বহিঃসংযোগ      নগরের অফিসিয়াল ওয়েবসাইট।  বিষয়শ্রেণী:পজনান বিষয়শ্রেণী:৮ম শতাব্দীতে প্রতিষ্ঠিত জনবহুল স্থান
বদরগঞ্জ রেলওয়ে স্টেশন বাংলাদেশের রংপুর জেলার একটি রেলওয়ে স্টেশন। ১৮৭৮ সালে প্রতিষ্ঠিত হয়। এছাড়াও বদরগঞ্জ উপজেলার আওতায় আরো দুটি রেলওয়ে স্টেশন রয়েছে। একটি আউলিয়াগঞ্জ রেলওয়ে স্টেশন ও অন্যটি শ্যামপুর রেলওয়ে স্টেশন।  অবস্থান  বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া  অংশে বদরগঞ্জ রেলওয়ে স্টেশন অবস্থিত।  পরিষেবা বদরগঞ্জ রেলওয়ে স্টেশন দিয়ে যেসকল ট্রেন  চলাচল করে। নিম্নে তা উল্লেখ করা হলো: দোলনচাঁপা এক্সপ্রেস কুড়িগ্রাম এক্সপ্রেস উত্তরবঙ্গ মেইল দিনাজপুর কমিউটার লালমনি কমিউটার বুড়ীমারি কমিউটার পার্বতীপুর কমিউটার রংপুর কমিউটার রাম সাগর এক্সপ্রেস ও  লোকাল ট্রেন।  তথ্যসূত্র  বিষয়শ্রেণী:রংপুর জেলার রেলওয়ে স্টেশন
মেগা (মেগা এনক্রিপ্টেড গ্লোবাল অ্যাক্সেসের জন্য একটি পুনরাবৃত্ত সংক্ষিপ্ত রূপ) হচ্ছে একটি ক্লাউড স্টোরেজ এবং ফাইল হোস্টিং পরিষেবা, যা নিউজিল্যান্ডের অকল্যান্ডে অবস্থিত কোম্পানি মেগা লিমিটেড প্রদান করে থাকে।Mega Limited in the New Zealand Companies Office Companies Register.  পরিষেবাটি ওয়েব-ভিত্তিক অ্যাপের মাধ্যমে দেওয়া হয়। মেগা মোবাইল অ্যাপ অ্যান্ড্রয়েড এবং আইওএস এর জন্যও উপলব্ধ। মেগা বিনামূল্যে অ্যাকাউন্টের জন্য ২০ জিবি স্টোরেজ বরাদ্দ সহ বিশ্বের বৃহত্তম সম্পূর্ণ বৈশিষ্ট্যযুক্ত বিনামূল্যের ক্লাউড স্টোরেজের জন্য পরিচিত। ওয়েবসাইট এবং পরিষেবাটি ১৯ জানুয়ারি ২০১৩ তারিখে কিম ডটকমের প্রধান প্রযুক্তিগত কর্মকর্তা, পরিচালক এবং সহ-প্রতিষ্ঠাতা ম্যাথিয়াস অর্টম্যান, প্রধান বিপণন কর্মকর্তা ফিন বাটাটো এবং ব্রাম ভ্যান ডার কলকের দ্বারা কিম ডটকমের মাধ্যমে চালু করা হয়েছিল।   উপাত্ত এনক্রিপশন  অ্যাডভান্সড এনক্রিপশন স্ট্যান্ডার্ড অ্যালগরিদম ব্যবহার করে মেগা পরিষেবার ক্লায়েন্ট সাইড ডাটা এন্ড-টু-এন্ড এনক্রিপ্ট করা হয়। যেহেতু মেগা আপলোড করা ফাইলগুলির এনক্রিপশন কী জানে না, তাই তারা ডিক্রিপ্ট করতে এবং বিষয়বস্তু দেখতে পারে না। তাই তারা আপলোড করা ফাইলের বিষয়বস্তুর জন্য দায়ী হতে পারে না। ফাইল এনক্রিপ্ট করার মাধ্যমে মেগা সারা বিশ্বে বৃহত্তর সংখ্যক ডাটা হোস্টিং কোম্পানির সাথে কাজ করতে পারে, যার ফলে একটি সরকার কর্তৃক মেগাআপলোড-স্টাইল সার্ভার বাজেয়াপ্ত হওয়ার সম্ভাবনা হ্রাস পায়। মেগা এছাড়াও ক্লাউডরেইড প্রযুক্তি ব্যবহার করে, যার অর্থ ফাইলগুলি প্রায় সমান আকারের অংশে বিভক্ত এবং বিভিন্ন দেশে সংরক্ষণ করা হয়। সমস্ত অংশের মধ্যে একটি নির্দিষ্ট অবস্থানে "1" বিটের সংখ্যা জোড় বা বিজোড় কিনা তা রেকর্ড করে তারা অন্য একটি দেশে অন্য একটি অংশ সংরক্ষণ করে। এর মানে হল যে কোনও একটি অংশ অনুপলব্ধ থাকলেও ব্যবহারকারীরা ডাটা পুনর্গঠন করতে পারে।  মেগার কার্যক্রম আরম্ভের পর প্রথম কয়েক সপ্তাহে বিভিন্ন নিরাপত্তা সমস্যা পাওয়া গেছে যে, গবেষকরা বলেছিলেন- আক্রমণকারী লগ-ইন করা ব্যবহারকারীর ফাইলগুলিতে অ্যাক্সেস পেতে ব্যবহার করতে পারে। এর প্রতিক্রিয়া হিসাবে মেগা একটি বাগ প্রতিবেদন পুরস্কার প্রোগ্রাম শুরু করে যা মেগাতে নিরাপত্তা সমস্যা রিপোর্ট করার জন্য €১০,০০০ পর্যন্ত পুরস্কার প্রদান করে।   তথ্যসূত্র   বিষয়শ্রেণী:ফাইল হোস্টিং বিষয়শ্রেণী:ফাইল আদান প্রদান সেবা বিষয়শ্রেণী:ক্লাউড স্টোরেজ বিষয়শ্রেণী:২০১৩-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৩-এ প্রতিষ্ঠিত কম্পিউটার কোম্পানি
থাম্ব|১৯২৪ সালে স্ট্যামফোর্ড টমাস উইলিয়াম স্ট্যামফোর্ড (২০ ডিসেম্বর ১৮৮২ - ৩০ মে ১৯৪৯) ছিলেন একজন ব্রিটিশ রাজনীতিবিদ। তিনি ১৯২৩ থেকে ১৯৩১ সাল পর্যন্ত লিডস ওয়েস্টের লেবার পার্টির সংসদ সদস্য (এমপি) ছিলেন এবং ১৯৪৫ থেকে ১৯৪৯ সালে আত্মহত্যার আগ পর্যন্ত ছিলেন।   তথ্যসূত্র    বহিঃসংযোগ      টমাস উইলিয়াম স্ট্যামফোর্ড - থোরেসবি সোসাইটি | https://www.thoresby.org.uk/content/elections/mps/stamford.php  বিষয়শ্রেণী:১৯৪৯-এ আত্মহত্যা বিষয়শ্রেণী:ইংল্যান্ডে আত্মহত্যা বিষয়শ্রেণী:স্বতন্ত্র শ্রমিক দলের সংসদ সদস্য বিষয়শ্রেণী:আত্মহত্যা করে মারা যাওয়া ব্রিটিশ রাজনীতিবিদ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯২৯-১৯৩১ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:স্বতন্ত্র শ্রমিক দলের জাতীয় প্রশাসনিক কমিটির সদস্য বিষয়শ্রেণী:১৯৪৯-এ মৃত্যু বিষয়শ্রেণী:১৮৮২-এ জন্ম
বাজার মূলধন হল কোন ব্যবসা প্রতিষ্ঠান বা পাবলিক লিমিটেড কোম্পানি বা কর্পোরেশনের আকার পরিমাপের একটি পদ্ধতি। কোন ব্যবসা প্রতিষ্ঠানের মোট শেয়ারের পরিমাণ (যা বিনিয়োগকারী কর্তৃক ক্রয় করা হয়েছে) দ্বারা উক্ত প্রতিষ্ঠানের বাজার মূলধন নির্ণয় করা হয়। শেয়ার বাজারের তালিকাভুক্ত কোম্পানিসমূহের মোট মূল্ধনের পরিমাণ তথা শেয়ার বাজারের আকার এবং অর্থনৈতিক অঞ্চলের নির্ধারণেও বাজার মূলধনের ধারণা ব্যবহৃত হয়। ২০০৭ সালের জানুয়ারীতে পৃথিবীর সকল পাবলিক লিমিটেড কোম্পানির মোট বাজার মূলধনের পরিমাণ ছিল ৫১.২ ট্রিলিয়ন মার্কিন ডলার,Global stock values top $50 trln: industry data (Reuters) যা ২০০৮ এর মে মাসে বৃদ্ধি পেয়ে ৫৭.৫ ট্রিলিয়নে দাঁড়ায়। তবে ২০০৮ এর অগাস্টে এবং সেপ্টেম্বরে বৈশ্বিক অর্থনৈতিক মন্দার দরুন যথাক্রমে ৫০ ট্রিলিয়ন ও প্রায় ৪০ ট্রিলিয়ন ডলার হ্রাস পায়।   তথ্যসূত্র    বহিঃসংযোগ   How to Value Assets - ওয়াশিংটন রাজ্য সরকারের দাপ্তরিক ওয়েবসাইট থেকে  বিষয়শ্রেণী:অর্থনীতি বিষয়শ্রেণী:ব্যবসা পরিভাষা